Detalii organizatorice privind desfășurarea

Olimpiadei naționale „Lectura ca abilitate de viață”

Etapa județeană, 9 martie 2025

Vă informăm că duminică, 9 martie 2025, va avea loc etapa județeană a Olimpiadei naționale „Lectura ca abilitate de viață” (gimnaziu și liceu) organizată în conformitate cu:

* *Metodologia -cadru de organizare și desfășurare a competițiilor școlare, aprobată prin OME 3123/09.02.2022;*
* *Regulamentul specific de organizare și desfășurare a Olimpiadei naționale „Lectura ca abilitate de viață” - clasele IX-XII Nr. 24413/23.01.2025;*
* *Regulamentul specific de organizare și desfășurare a Olimpiadei naționale „Lectura ca abilitate de viață” - clasele V-VIII Nr. 24412/23.01.2025*

Sâmbătă, 8 martie 2025, după ora 1600, vor fi afișate listele cu repartizarea elevilor pe săli (la avizierul centrelor județene). Proba scrisă va dura 3 ore pentru toate clasele și va începe la ora 1000, accesul elevilor în săli realizându-se în intervalul 900-930. Elevii se vor legitima cu carnetul de elev cu fotografie, vizat pentru anul școlar în curs/cartea de identitate; aceștia vor avea acordurile GDPR la ei și le vor preda membrilor comisiei.

Centrele județene de concurs sunt:

* Școala Gimnazială „George Călinescu” Onești- gimnaziu
* Colegiul Național „Dimitrie Cantemir” Onești - liceu

Criteriile specifice de departajare în cazul egalității de puncte între candidații aflați pe primul loc în vederea calificării la etapa națională sunt: punctajul de la subiectul al III-lea, punctajul de la subiectul al II-lea, punctajul de la subiectul I.

Participanților **nu** le este permis să părăsească sala de concurs având asupra lor subiectele probei la care participă. Organizatorii vor fi prezenți în ziua competiției la unitățile de învățământ desemnate la ora 8:30, profesorii asistenţi, la ora 8:40; profesorii evaluatori, în urma confirmării participării la evaluare, vor fi prezenți la ora 13:30.

Rezultatele inițiale se vor afișa la avizierul centrelor județene și pe site-ul IȘJ în cursul zilei de 9 martie 2025. Eventualele contestații se vor depune la secretariatele centrelor județene luni, 10.03.2025, între orele 13:00-15:30. Nu se admite depunerea contestației de către o altă persoană (părinte, profesor însoțitor/coleg etc.), în absența elevului în cauză. Rezultatele finale se vor afișa la avizierul școlii marți, 10.03.2025.

Inspectori școlari de specialitate,

prof. Vornicu Ana-Ioana

prof. dr. Nistor Dorel